ประกาศกรมส่งเสริมอุตสาหกรรมประกาศกรมส่งเสริมอุตสาหกรรมเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคล[๑] เพื่อให้เป็นไปตามมาตรา ๒๓ (๓) แห่งพระราชบัญญัติข้อมูลข่าวสารของราชการพ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องเสมอ กรมส่งเสริมอุตสาหกรรมได้จัดระบบข้อมูลข่าวสารส่วนบุคคลของกรมส่งเสริมอุตสาหกรรมตามพระราชบัญญัติดังกล่าวดังนี้ข้อ ๑ ประเภทของบุคคลที่กรมส่งเสริมอุตสาหกรรมจัดเก็บโดยเก็บข้อมูลตลอดอายุการทำงานในกรมส่งเสริมอุตสาหกรรม รวมถึงการรับบำเหน็จบำนาญ ดังนี้๑.๑ ข้าราชการพลเรือนสามัญ สังกัดกรมส่งเสริมอุตสาหกรรม๑.๒ ข้าราชการบำนาญ๑.๓ ลูกจ้างประจำ๑.๔ ลูกจ้างชั่วคราว๑.๕ พนักงานราชการข้อ ๒ ประเภทของระบบข้อมูลข่าวสารส่วนบุคคล๒.๑ ระบบข้อมูลประวัติ ประกอบด้วย สมุดประวัติ / ก.พ.๗ / แฟ้มประวัติ รายละเอียด ดังนี้๒.๑.๑ ชื่อ ชื่อสกุล วัน เดือน ปีเกิด ชื่อคู่สมรสชื่อบิดา มารดา การบันทึก/เปลี่ยนแปลงข้อมูลประวัติข้าราชการ๒.๑.๒ ประวัติการดำรงตำแหน่ง และการรับเงินเดือน๒.๑.๓ ประวัติการศึกษา และการศึกษาต่อ๒.๑.๔ ประวัติการฝึกอบรม ประชุม สัมมนา๒.๑.๕ ประวัติการรับเครื่องราชอิสริยาภรณ์๒.๑.๖ ประวัติการดำเนินการทางวินัย๒.๑.๗ ประวัติการไม่ได้รับเงินเดือน๒.๑.๘ ประวัติการปฏิบัติราชการพิเศษ๒.๑.๙ ประวัติการบรรจุ การโอน การเลื่อนระดับ การย้าย๒.๑.๑๐ ประวัติการลา๒.๒ ระบบฐานข้อมูลคอมพิวเตอร์ข้อมูลประวัติ ๒.๑.๑ ถึง ๒.๑.๑๐ บันทึกในระบบคอมพิวเตอร์๒.๓ ระบบจ่ายเงินสวัสดิการการรักษาพยาบาลข้าราชการ/ลูกจ้างประจำและบุคคลในครอบครัวข้อ ๓ ลักษณะการใช้ข้อมูลตามปกติเจ้าหน้าที่ฝ่ายการเจ้าหน้าที่ สำนักงานเลขานุการกรมกรมส่งเสริมอุตสาหกรรมข้อ ๔ วิธีการขอตรวจดูข้อมูลข่าวสารของเจ้าของข้อมูล๔.๑ กรอกแบบคำขอตรวจข้อมูลส่วนบุคคล๔.๒ แสดงหลักฐานประจำตัวของเจ้าของข้อมูล๔.๓ ระบุความประสงค์ในการขอดูหรือนำข้อมูลไปใช้๔.๔ สถานที่ยื่นคำขอ ฝ่ายการเจ้าหน้าที่ สำนักงานเลขานุการกรมกรมส่งเสริมอุตสาหกรรม๔.๕ เลขานุการกรม กรมส่งเสริมอุตสาหกรรม หรือหัวหน้าฝ่ายการเจ้าหน้าที่เป็นผู้พิจารณาอนุมัติข้อ ๕ วิธีการขอแก้ไขเปลี่ยนแปลงข้อมูล๕.๑ การแก้ไขวัน เดือน ปีเกิด ให้ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๒๗ และหนังสือสำนักงานก.พ. ที่ นร ๑๐๐๖/ว ๑๑ ลงวันที่ ๑๗ พฤษภาคม ๒๕๔๗๕.๒ การแก้ไขเพิ่มเติมรายการใน ก.พ. ๗๕.๒.๑ รายการเปลี่ยนแปลงหรือเพิ่มเติมที่จะต้องแจ้งให้ฝ่ายการเจ้าหน้าที่ทราบเพื่อบันทึกในก.พ. ๗๕.๒.๑.๑ การผ่านการอบรม ดูงาน และการได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้ฝ่ายการเจ้าหน้าที่ จำนวน ๑ ชุด๕.๒.๑.๒ การเพิ่มวุฒิการศึกษา ใช้หลักฐานสำเนาประกาศนียบัตรหรือสำเนาปริญญาบัตร และสำเนาระเบียนแสดงผลการศึกษา (Transcript) จำนวน๓ ชุด๕.๒.๑.๓ การเปลี่ยนชื่อตัว-ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานการเปลี่ยนชื่อตัว-ชื่อสกุลจำนวน ๓ ชุด๕.๒.๑.๔ การเพิ่มเติมรายการอื่น ๆ เช่น การสมรส การหย่า๕.๒.๒ เอกสารหลักฐานที่ส่งให้ฝ่ายการเจ้าหน้าที่ต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ ข้อ ๓๑ ทุกครั้ง๕.๒.๓ บันทึกขอเปลี่ยนแปลงข้อมูล พร้อมหลักฐานผ่านผู้บังคับบัญชาตามลำดับส่งให้ฝ่ายการเจ้าหน้าที่ สำนักงานเลขานุการกรม กรมส่งเสริมอุตสาหกรรม๕.๒.๔ เจ้าหน้าที่ฝ่ายการเจ้าหน้าที่ สำนักงานเลขานุการกรมกรมส่งเสริมอุตสาหกรรมผู้รับผิดชอบ/ผู้ใช้ข้อมูลตามปกติ เป็นผู้แก้ไขเปลี่ยนแปลงข้อ ๖ แหล่งที่มาของข้อมูล๖.๑ เจ้าของข้อมูลข่าวสารส่วนบุคคล๖.๒ เจ้าหน้าที่ฝ่ายการเจ้าหน้าที่ที่ทำหน้าที่ในการจัดทำข้อมูลด้านบุคลากรประกาศณ วันที่ ๓๑ ตุลาคม พ.ศ. ๒๕๔๙ปราโมทย์วิทยาสุขอธิบดีกรมส่งเสริมอุตสาหกรรมวัชศักดิ์/ผู้จัดทำ๑๐มกราคม ๒๕๕๐[๑]ราชกิจจานุเบกษา เล่ม ๑๒๓/ตอนที่ ๑๓๓ ง/หน้า ๗๓/๒๘ ธันวาคม ๒๕๔๙